AIŠKINAMASIS RAŠTAS

Dėl socialinio būsto pirkimo Molėtų rajono savivaldybės nuosavybėn ir pirkimo

sutarties sudarymo

1. Parengto tarybos sprendimo projekto tikslai ir uždaviniai:

Tikslas – pirkti už savivaldybės biudžeto lėšas savivaldybės socialinį būstą: 53,97 m2 bendro ploto dviejų kambarių butą (nekilnojamojo turto registro Nr. 90/9539; unikalus Nr. 6298-5002-3016-0006; pastatas plane pažymėtas 1A2b; pastatytas 1985 m.) su 11,68 kv. m ploto rūsiu R-11; esantį Molėtų r. sav., Giedraičių mstl., Kementos g. 11-2, už 40400,00 (keturiasdešimt tūkstančių keturis šimtus) Eur.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Molėtų rajono savivaldybės socialinių būstų sąrašas pasipildys vienu nauju būstu, kuris bus išnuomotas šeimai, turinčiai teisę į paramą būstui išsinuomoti.

1. Lėšų poreikis ir jų šaltiniai:

Lėšų poreikis - 40400,00 Eur savivaldybės biudžeto lėšų.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija (toliau – Administracija) 2023 m. rugsėjo 1 d. paskelbė, kad, didindama savivaldybės socialinio būsto fondą, siekdama išplėsti galimybes aprūpinti būstu asmenis ir šeimas, turinčias teisę į socialinio būsto nuomą, skelbiamų derybų būdu siekia įsigyti gyvenamosios paskirties socialinius būstus, t. y. Molėtų rajone perka dviejų kambarių butą. Kandidatai buvo kviečiami pateikti pasiūlymus. Administracija gavo vieną pasiūlymą pirkti 53,97m2 bendro ploto dviejų kambarių butą su 11,68 kv. m ploto rūsiu, esantį Molėtų r. sav., Giedraičių mstl., Kementos g. 11-2, už 42400,00 Eur.

Molėtų rajono savivaldybės socialinių būstų pirkimo komisijos (toliau – komisija) nariai pasiūlytą būstą apžiūrėjo, atliko techninį vertinimą. Būsto pardavėjas buvo pakviestas dėl derybų, kurių metu sutiko sumažinti kainą iki 40400 Eur.. Nepriklausomi turto vertintojai būstą įvertino 41600 Eur. Komisija pasiūlymą pripažino tikslingu ir ekonomiškai naudingu ir 2023 m. spalio 6 d. pateikė Administracijos direktoriui Pirkimo ataskaitą Nr. T24-9.

Atsižvelgdama į tai, kad Molėtų rajone būstų pardavimo rinka neaktyvi, pasiūla yra labai maža, būstų rinkos kainos nuolat kyla, šiuo metu sąraše yra 134 asmenys (šeimos), turintys teisę į paramą būstui išsinuomoti, asmenys (šeimos) laukia būsto nuomos vidutiniškai 7 – 9 metus, tikslinga pirkti minėtą butą už 40400,0 Eur. Nupirktas būstas bus išsinuomotas Asmenų ir šeimų, turinčių teisę į socialinio būsto nuomą, sąraše esančioms 2 – 5 asmenų šeimoms, kurios norėtų nuomoti socialinį būstą Giedraičių miestelyje.